nahid-hub/BLUGE-bengali-wikipedia-section-title-prediction huggingface dataset:
জনসংখ্যার দিক দিয়ে পূর্ব পাকিস্তান পাকিস্তানের বৃহত্তর অংশ হওয়া সত্ত্বেও দেশের রাজনৈতিক ক্ষমতা পশ্চিম পাকিস্তান কুক্ষিগত করে রাখে। জনসংখ্যার ভিত্তিতে ক্ষমতার বণ্টন পূর্ব পাকিস্তানের অনুকূল হওয়ায় পশ্চিম পাকিস্তান এক ইউনিট তত্ত্ব নামে এক অভিনব ধারণার সূত্রপাত করে, যেখানে সমগ্র পশ্চিম পাকিস্তান একটি প্রদেশ হিসেবে বিবেচিত হয়। এর একমাত্র উদ্দেশ্য ছিল পাকিস্তানের পূর্ব ও পশ্চিম অংশের ভোটের ভারসাম্য আনা। মজার ব্যাপার হল বাংলাদেশ স্বাধীন হবার পর পাঞ্জাব প্রদেশ প্রস্তাব করে পাকিস্তানে সরাসরি জনসংখ্যার বণ্টনের ভিত্তিতে ভোট অনুষ্ঠিত হোক, কারণ পাঞ্জাবিরা ছিল সিন্ধি, পশতুন, বালুচ বা পাকিস্তানের অন্য যেকোন গোত্রের তুলনায় সংখ্যাগরিষ্ঠ।

একেবারে শুরু থেকেই পাকিস্তানে শাসনের নামে ষড়যন্ত্র শুরু হয়, আর এই ষড়যন্ত্রে মূল ভূমিকা পালন করে সামরিক বাহিনী। যখনই পূর্ব পাকিস্তানের কোন নেতা, যেমন খাজা নাজিমুদ্দিন, মোহাম্মদ আলী বগুড়া, অথবা হোসেন শহীদ সোহরাওয়ার্দী পাকিস্তানের প্রধানমন্ত্রী নির্বাচিত হতেন, তখনই পশ্চিম পাকিস্তানীরা কোন না কোন অজুহাতে তাদের পদচ্যুত করত। নানারকম টালবাহানা করে জেনারেল আইয়ুব খান ১৯৫৮ সালে পাকিস্তানের শাসন ক্ষমতা দখল করে নেন এবং দীর্ঘ ১১ বছর ধরে পাকিস্তানে তার স্বৈরতান্ত্রিক শাসন চালু থাকে। পশ্চিম পাকিস্তানের সামরিক শাসকদের এই অনৈতিক ক্ষমতা দখল পূর্ব ও পশ্চিম পাকিস্তানের মধ্যে দূরত্ব বাড়িয়েই চলে।

পাকিস্তানের রাজনৈতিক পরিস্থিতি চূড়ান্ত নাটকীয়তার মুখোমুখি হয় যখন ১৯৭০ সালে পাকিস্তানের প্রথম সাধারণ নির্বাচনে পূর্ব পাকিস্তানের সবচেয়ে বড় দল পূর্ব পাকিস্তান আওয়ামী লীগ নিরঙ্কুশ সংখ্যাগরিষ্ঠতা অর্জন করে। দলটি পূর্ব পাকিস্তানের ১৬৯ টি আসন হতে ১৬৭ টি আসনে জয়লাভ করে এবং ৩১৩ আসনবিশিষ্ট জাতীয় পরিষদে সংখ্যাগরিষ্ঠতা পায়, যা আওয়ামী লীগকে সরকার গঠনের অধিকার প্রদান করে। কিন্তু নির্বাচনে দ্বিতীয় সংখ্যাগরিষ্ঠতাপ্রাপ্ত দল পাকিস্তান পিপলস পার্টির নেতা জুলফিকার আলী ভুট্টো শেখ মুজিবের পাকিস্তানের প্রধানমন্ত্রী হওয়ার বিরোধিতা করেন। তিনি প্রস্তাব করেন পাকিস্তানের দুই প্রদেশের জন্যে থাকবে দু'জন প্রধানমন্ত্রী। "এক ইউনিট কাঠামো" নিয়ে ক্ষুব্ধ পূর্ব পাকিস্তানের মানুষের মধ্যে এরূপ অভিনব প্রস্তাব নতুন করে ক্ষোভের সঞ্চার করে। ভুট্টো এমনকি মুজিবের ৬-দফা দাবি মেনে নিতেও অস্বীকৃতি প্রকাশ করেন। মার্চের ৩ তারিখ পূর্ব ও পশ্চিম অংশের এই দুই নেতা পাকিস্তানের প্রেসিডেন্টকে সঙ্গে নিয়ে দেশের ভাগ্য নির্ধারণে ঢাকায় বৈঠকে মিলিত হন। তবে বৈঠক ফলপ্রসূ হয় না। মুজিব সারা দেশে ধর্মঘটের ডাক দেন।

১৯৭১ সালের ৭ই মার্চ বঙ্গবন্ধু শেখ মুজিবুর রহমান ঢাকার রেসকোর্স ময়দানে (বর্তমান সোহরাওয়ার্দী উদ্যান) এক ঐতিহাসিক ভাষণ প্রদান করেন। এই ভাষণে তিনি ২৫শে মার্চ জাতীয় পরিষদের অধিবেশনের আগে চার দফা দাবি পেশ করেন:

সঠিক অনুচ্ছেদ শিরোনাম কোনটি?
titleA. সামরিক বৈষম্য
titleB. ভাষা আন্দোলন
titleC. ১৯৭০-এর ঘূর্ণিঝড়
titleD. রাজনৈতিক অসমতা
উত্তর: titleD
আবদুল্লাহ আম্মানে জন্মগ্রহণ করেছেন। তিনি ছিলেন হুসাইনের জ্যেষ্ঠ পুত্র। তাই ১৯৫২ সালের সংবিধান অনুযায়ী তিনি সিংহাসনের উত্তরাধিকারী হন। তবে ১৯৬০ এর দশকের অস্থিতিশীল অবস্থার সময় হুসাইন তার ভাই হাসান বিন তালালকে যুবরাজ নিযুক্ত করার সিদ্ধান্ত নেন।

আবদুল্লাহ আম্মানের ইসলামিক এডুকেশনাল কলেজে পড়াশোনা করেন। এরপর তিনি ইংল্যান্ডের সেইন্ট এডমন্ড স্কুলে ভর্তি হন। এখানে পড়াশোনার পর তিনি যুক্তরাষ্ট্রের ইগলব্রুক স্কুল ও ডিয়ারফিল্ড একাডেমিতে পড়াশোনা করেছেন। ১৯৮০ সালে তিনি ব্রিটেনের রয়েল মিলিটারি একাডেমি স্যান্ডহার্স্টে ভর্তি হন। ব্রিটিশ সেনাবাহিনীতে তিনি সেকেন্ড লেফটেন্যান্ট হিসেবে কমিশন পান এবং এক বছর ১৩ম/১৮ম রয়েল হুসার্স দলের ট্রুপ কমান্ডার হিসেবে কাজ করেন। ১৯৮২ সালে তিনি অক্সফোর্ডের পেমব্রুক কলেজে ভর্তি হয়। এখানে তিনি মধ্যপ্রাচ্য বিষয়াদির উপর এক বছর মেয়াদি বিশেষ কোর্স সম্পন্ন করেন। দেশে ফেরার পর তিনি জর্ডানের সেনাবাহিনীতে যোগ দেন। সেনাবাহিনীতে তিনি ৪০ম আর্মর্ড ব্রিগেডের অফিসার হিসেবে দায়িত্বপালন করেছেন এবং প্যারাশ্যুটিং ও ফ্রিফল কোর্সে অংশ নিয়েছেন। ১৯৮৫ সালে তিনি ফোর্ট নক্সে আর্মর্ড অফিসারদের এডভান্সড কোর্সে অংশ নেন এবং ১৯৮৬ সালে জর্ডানের ৩য় আর্মর্ড ডিভিশনের একটি ট্যাঙ্ক কোম্পানির কমান্ডার হন। এখানে তিনি ক্যাপ্টেন পদ লাভ করেছিলেন। তিনি জর্ডানের বিমানবাহিনীর ট্যাঙ্কবিধ্বংসী উইঙে কাজ করেছেন। এখানে তিনি বেল এএইচ-১ কোবরা হেলিকপ্টার চালানোর প্রশিক্ষণ লাভ করেছেন।

১৯৮৭ সালে তিনি যুক্তরাষ্ট্রের জর্জটাউন বিশ্ববিদ্যালয়ে এডমন্ড এ. ওয়ালশ স্কুল অফ ফরেন সার্ভিসে অধ্যয়ন করেন।

১৯৯৩ সালে তিনি জর্ডানের স্পেশাল ফোর্সেসের কমান্ড লাভ করেন এবং ১৯৯৮ সালের মে মাসে মেজর জেনারেল হন।

১৯৬০ এর দশকে তৎকালীন বাদশাহ হুসাইন বিন তালাল প্রথমে তার ভাই ও পরে তার পুত্র আলি হিন হুসাইনকে উত্তরসুরি হিসেবে নিয়োগের চিন্তা করেন। পরবর্তীতে তিনি সিদ্ধান্ত বদলান। নিজের ভ্রাতুষ্পুত্রদের একজনকে উত্তরসুরি নিয়োগের কথা ভেবেছিলেন। কিন্তু মৃত্যুর পূর্বে ১৯৯৯ সালের ২৫ জানুয়ারি তিনি তার পুত্র আবদুল্লাহকে উত্তরসুরি মনোনীত করে যান।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. জর্ডানে গণতন্ত্র
titleC. আন্তবিশ্বাস কার্যক্রম
titleD. বর্ধিত ক্ষমতা
উত্তর: titleA
রত্নাপুরা শহরটি খুবই প্রাচীন।এই শহরের ইতিহাস ২০০০ বছরের ও বেশি প্রাচীন।এই সময় শহরটিকে কেন্দ্র করে বৌদ্ধ ধর্ম ছরিয়ে পরে।শ্রীলঙ্কায় বৌদ্ধ ধর্ম প্রসারে রত্নাপুরার অবদান অপরিসীম।এই সময় বৌদ্ধ ধর্মের সঙ্গে এই এলাকায় সংস্কৃত ও পালি ভাষার প্রচলন হয়।এর পর অনেক পরে যখন উপমহাদেশে ব্রিটিশ সাশন শুরু হয় তখন এই শহরের ব্রিটিশ সাশন চালু হয়।এই সময় খ্রিস্টান ধর্মেন প্রসার ঘটে।প্রচীন কাল থেকেই শহরে মূল্যবান পাথরের উৎপাদন হত।এই পাথরের জন্য দূর দূর থেকে বনিকরা ছুটে আসত এই শহরে।দেশ স্বাধীনতার পর রত্নাপুরা কে সরকার পর্যটন কেন্দ্র হিসাবে গড়ে তুলার চেষ্টা করে।এর পর থেকে এই শহরে পর্যটন শিল্পের বিকাশ ঘটে।
সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. অবস্থান
titleD. যোগাযোগ ব্যবস্থা
উত্তর: titleA
১৯৩৯ সালে ভারতে ফিরে বোম্বে পেন্টাগুলার ও রঞ্জী ট্রফি প্রতিযোগিতায় অংশ নেন। ১৯৪০-৪১ মৌসুমে সিলনে ভারত দলের সফরে নেতৃত্ব দেয়ার দায়িত্ব পান। কিন্তু, দ্বিতীয় বিশ্বযুদ্ধের কারণে ঐ সফরটি বাতিল হয়ে যায়। ১৯৪০-৪১ মৌসুম থেকে ১৯৪৫-৪৬ মৌসুম পর্যন্ত উত্তর ভারতের পক্ষে খেলেন। প্রথম দুই মৌসুম অধিনায়কত্ব করেন। ১৯৪১-৪২ মৌসুমে লাহোরে এনডব্লিউএফপি’র বিপক্ষে অপরাজিত ১২৫ রান তুলেন।

ভারত বিভাজনের পর ১৯৫১-৫২ মৌসুম থেকে ১৯৫৫-৫৬ মৌসুম পর্যন্ত পাঞ্জাবের প্রতিনিধিত্ব করেন। এ সময় তার বয়স ছিল ৪৬ বছর। ১১১টি প্রথম-শ্রেণীর খেলায় অংশ নিয়ে ২২.১২ গড়ে ৩৩১৯ রান করেছেন। তন্মধ্যে, চারটি শতরানের ইনিংস খেলেছিলেন। ২৫.০৬ গড়ে ৩২৮ উইকেট লাভ করাসহ ৭৯ ক্যাচ তালুবন্দী করেছেন। বারোবার পাঁচ-উইকেট ও দুইবার খেলায় দশ উইকেট পেয়েছিলেন।

১৯৩৯-৪০ থেকে ১৯৪১-৪২ মৌসুম পর্যন্ত দল নির্বাচকমণ্ডলীর সদস্য ছিলেন। ভারত বিভাজন হলে ১৯৪৭ সালে পাকিস্তানে চলে যান। এরপর তিনি পাকিস্তান দলের নির্বাচকমণ্ডলীর সদস্য হন। ১৯৬০-৬১ মৌসুমে পাকিস্তান দল নিয়ে ভারত গমন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শৈশবকাল
titleC. স্ব-গৃহে প্রত্যাবর্তন
titleD. কেমব্রিজে অন্তর্ভূক্তি
উত্তর: titleC
৬ ডিসেম্বর মুক্তিবাহিনী যশোর সেনানিবাস দখলের পর 'পদ্মা', 'পলাশ' এবং ভারতীয় মিত্রবাহিনীর একটি গানবোট 'পাভেল' খুলনার মংলা বন্দরে পাকিস্তানি নৌঘাঁটি পি.এন.এস. তিতুমীর দখলের উদ্দেশ্যে বাংলাদেশে প্রবেশ করে। ১০ ডিসেম্বর দুপুর ১২টার দিকে গানবোটগুলো খুলনা শিপইয়ার্ডের কাছে এলে ভারতীয় বিমান বাহিনীর ৩টি জঙ্গিবিমান জাহাজগুলোর দিকে ছুটে আসে। পাকিস্তানী বিমান ভেবে পদ্মা ও পলাশ থেকে গুলি করার অনুমতি চাওয়া হয়। কিন্তু অভিযানের সর্বাধিনায়ক ক্যাপ্টেন মনেন্দ্রনাথ ভারতীয় বিমান মনে করে গুলিবর্ষণ থেকে বিরত থাকার নির্দেশ দেন। এর কিছুক্ষণ পরে বিমানগুলো অপ্রত্যাশিতভাবে নিচে নেমে আসে এবং মুক্তিযোদ্ধাদের জাহাজগুলোর উপর আচমকা গুলিবর্ষণ শুরু করে। কিন্তু ভারতীয় জাহাজটি সম্পূর্ন অক্ষত থেকে যায়, কারণ বিমানগুলো সেটিকে লক্ষ করে হামলাই করেনি। প্রথম গোলা এসে পড়ে 'পদ্মা'য় এবং পরবর্তীতে 'পলাশে'। গোলা সরাসরি 'পদ্মা'র ইঞ্জিন রুমে আঘাত করে ইঞ্জিন বিধ্বস্ত করে। হতাহত হয় অনেক নাবিক। 'পদ্মা'-র পরিণতিতে পলাশের অধিনায়ক লেফটেন্যান্ট কমান্ডার রায় চৌধুরী নাবিকদের জাহাজ ত্যাগের নির্দেশ দেন। রুহুল আমিন এই আদেশে ক্ষিপ্ত হন। তিনি উপস্থিত সবাইকে যুদ্ধ বন্ধ না করার আহ্বান করেন। কামানের ক্রুদের বিমানের দিকে গুলি ছুঁড়তে বলে ইঞ্জিন রুমে ফিরে আসেন। কিন্তু অধিনায়কের আদেশ অমান্য করে বিমানগুলোকে চ্যালেঞ্জ করা হয়নি। বিমানগুলো উপর্যুপরি বোমাবর্ষণ করে পলাশের ইঞ্জিনরুম ধ্বংস করে দেয়। আহত হন তিনি। কিন্তু অসীম সাহসী রুহুল আমিন তারপরও চেষ্টা চালিয়ে যান 'পলাশ'কে বাঁচানোর। তবে ইঞ্জিন বিকল হয়ে আগুন ধরে যায় এবং গোলার আঘাতে রুহুল আমিনের ডান হাতটি সম্পূর্ণ উড়ে যায়। অবশেষে পলাশের ধ্বংশাবশেষ পিছে ফেলেই আহত রুহুল আমিন ঝাঁপিয়ে পড়েন রূপসা নদীতে। প্রাণশক্তিতে ভরপুর এ যোদ্ধা একসময় পাড়েও এসে পৌঁছান। কিন্তু ততক্ষণে সেখানে রাজাকারের দল অপেক্ষা করছে তার জন্য। আহত এই বীর সন্তান রাজাকারদের হাতে শহীদ হন। তার মৃতদেহ বেশকিছুদিন সেখানে পড়ে ছিলো অযত্নে, অবহেলায়। পরবর্তীতে স্থানীয় জনসাধারণ বাগমারা গ্রামে রূপসা নদীর পাড়ে তাকে দাফন করে এবং সেখান একটি স্মৃতিস্তম্ভ নির্মাণ করা হয়।

সঠিক অনুচ্ছেদ শিরোনাম কোনটি?
titleA. বীরশ্রেষ্ঠ সম্মান
titleB. জন্ম ও শিক্ষাজীবন
titleC. মুক্তিযুদ্ধে ভূমিকা
titleD. যেভাবে শহীদ হলেন
উত্তর: titleD
২৪ আগস্ট, সাগাইং অঞ্চলের কান্তবালুর ১৬ কিলোমিটার দক্ষিণে হানান গন গ্রামে যখন এমন একটি গুজব ছড়ায় যে একজন মুসলিম, বৌদ্ধ মহিলাকে যৌন নির্যাতনের চেষ্টা করেছে তখন আবারও সহিংসতা শুরু হয়। স্থানীয় বৌদ্ধ ভিক্ষুরা ১০০০ বৌদ্ধ উচ্ছৃঙ্খল জনতাকে স্থানীয় মুসলিম মালিকানাধীন ব্যবসাপাতি এবং গ্রামের মসজিদ পুড়িয়ে দিয়ে প্রতিশোধ নিতে নেতৃত্ব দেয়। রাষ্ট্রীয় টেলিভিশন রিপোর্ট করে যে তিন ঘণ্টার দাঙ্গায় প্রধানত মুসলমানদের মালিকানাধীন ৪২টি বাড়িঘর এবং ১৫টি দোকান ছিনতাই হয়েছে। ঘটনাস্থলে একজন বন্দুকধারী ও একজন বেসামরিক লোক আহত হয়। পুলিশ কর্মকর্তারা সহিংসতা দমন করতে সক্ষম ছিল না, তবে তাদের পিস্তল থেকে ফাঁকাগুলি ছোড়ে উচ্ছৃঙ্খল জনতাকে ছত্রভঙ্গ করে দেয়।

সঠিক অনুচ্ছেদ শিরোনাম কোনটি?
titleA. লেশিয়-তে মে মাসের দাঙ্গা
titleB. অকান-এ এপ্রিল মাসের দাঙ্গা
titleC. থান্ডওয়ে-তে অক্টোবর মাসের দাঙ্গা
titleD. কান্তবালু-তে আগস্ট মাসের দাঙ্গা
উত্তর: titleD
১৯৩২ সালের ১৬ ফেব্রুয়ারী তারিখে মহারাষ্ট্র-এর পুনেতে অর্চনা শর্মার জন্ম হয়েছিল। তিনি প্রারম্ভিক শিক্ষা রাজস্থানে গ্রহণ করেছিলেন। তিনি বিকানেরে বিজ্ঞান স্নাতক ডিগ্রী লাভ করে উচ্চশিক্ষার জন্য কলকাতায় যান। ১৯৫১ সালে তিনি কলকাতা বিশ্ববিদ্যালয় থেকে উদ্ভিদ বিজ্ঞান বিভাগ থেকে স্নাতকোত্তর ডিগ্রী লাভ করেন। ১৯৫৫ সালে তিনি কলকাতা বিশ্ববিদ্যালয় থেকে গবেষণা করে পিএইচডি ডিগ্রী লাভ করেন। ১৯৬০ সালে কোষ বংশগতিবিজ্ঞান, মানব বংশগতি এবং পরিবশীয় উৎপরিবর্তনের উপর গবেষণা করে ডিএসসি ডিগ্রী লাভ করেন। কলকাতা বিশ্ববিদ্যালয় থেকে ডিএসসি ডিগ্রী লাভ করা অর্চনা শর্মা দ্বিতীয় মহিলা।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন এবং শিক্ষা
titleB. ব্যক্তিগত জীবন
titleC. পুরস্কার এবং সম্মান
titleD. কর্মজীবন
উত্তর: titleA
বৈদিক সাহিত্যের একাধিক ধর্মগ্রন্থ উত্তরপ্রদেশ ভূখণ্ডে রচিত হয়েছিল। হিন্দু বিশ্বাস অনুসারে, গুরুপূর্ণিমা বা ব্যাসপূর্ণিমা তিথিতে ব্যাস এই অঞ্চলেই বেদ চার ভাগে বিভক্ত করেছিলেন। গুরুপূর্ণিমাকে হিন্দুরা ব্যাসের জন্মতিথিও মনে করেন। এই রাজ্যের একটি দীর্ঘ সাহিত্য ও লৌকিক হিন্দি ভাষার প্রথা রয়েছে। ১৯শ ও ২০শ শতাব্দীতে জয়শঙ্কর প্রসাদ, মৈথিলীশরণ গুপ্ত, মুন্সি প্রেমচন্দ, সূর্যকান্ত ত্রিপাঠী নিরালা, বাবু গুলাবরাই, সচ্চিদানন্দ বাৎস্যায়ন, রাহুল সাংকৃত্যায়ন, হরিবংশ রাই বচ্চন, ধরমবীর ভারতী, সুভদ্রা কুমারী চৌহান, মহাবীর প্রসাদ দ্বিবেদী, স্বামী সহজানন্দ সরস্বতী, দোষ্যন্ত কুমার, হাজারিপ্রসাদ দ্বিবেদী, কুবেরনাথ রাই, ভারতেন্দু হরিশ্চন্দ্র ও বিভূতি নারায়ণ রাই প্রমুখ সাহিত্যিকের হাত ধরে হিন্দি সাহিত্যের আধুনিকীকরণ ঘটে।

উত্তরপ্রদেশ রাজ্যটিকে ‘ভারতের হিন্দিবলয়ের কেন্দ্র’ বলা হয়। ১৯৫১ সালের উত্তরপ্রদেশ রাজ্যভাষা আইন অনুসারে হিন্দিকে এই রাজ্যের সরকারি ভাষার মর্যাদা দেওয়া হয়। ১৯৮৯ সালে এই আইনে একটি সংশোধনী এনে রাজ্যের অন্যতম ভাষা উর্দুকেও সরকারি ভাষার মর্যাদা দেওয়া হয়। ভাষাতাত্ত্বিক দিক থেকে এই রাজ্য ইন্দো-আর্য ভাষাগোষ্ঠীর মধ্য, পূর্ব-মধ্য ও পূর্ব অঞ্চলে পড়ে। এই রাজ্যের প্রধান স্থানীয় ভাষাগুলি হল অবধি, ভোজপুরি, বুন্দেলি, ব্রজ ভাষা, কনৌজি ও খড়িবোলির কথ্যরূপ।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভাষা ও সাহিত্য
titleC. ইতিহাস
titleD. প্রাচীন যুগ
উত্তর: titleB
সম্পাদনার জন্য প্রয়োজনীয় যাবতীয় উপাদান সংগ্রহ এবং সংগঠনের কাজে সম্পাদক ও পরিচালককে সাহায্য করার জন্য উপস্থিত থাকেন ‘সহকারী সম্পাদক’। সম্পাদনা শেষ হয়ে গেলে, ছবিকে চূড়ান্ত রূপ দেওয়ার জন্য প্রয়োজনীয় নির্দেশিকার তত্ত্বাবধান তিনিই করেন। বড় বাজেটের ছবিতে সম্পাদকের সঙ্গী হিসাবে একাধিক সহকারীর একটি দল থাকে। সেই দলের দায়িত্ত্বে থাকেন প্রধান সহকারী সম্পাদক, প্রয়োজনে তিনি নিজেও অল্পবিস্তর ছবি সম্পাদনা করেন। বাকি সহকারীদের প্রত্যেকের কাজ নির্দিষ্ট করে দেওয়া থাকে, সচরাচর তারা নির্দিষ্ট সময়ে কাজ শেষ করার জন্য পরস্পরকে সাহায্য করেন। শিক্ষানবীশ সম্পাদকরা সাধারণত এই সহকারীদের সাহায্য করে অভিজ্ঞতা সঞ্চয় করেন। কম বাজেটের ছবি বা তথ্যচিত্রের ক্ষেত্রে অবশ্য একজনের বেশি সহকারী রাখা সম্ভব হয়না। দূরদর্শনের কাজেও সাধারণত সম্পাদকের একজনই সহকারী থাকেন।

বর্তমান ডিজিটাল যুগে সহকারী সম্পাদকের সাংগঠনিক কাজটা অনেকটা ডেটাবেস ম্যানেজমেন্টের সঙ্গে তুলনীয়। শুটিংয়ের পরে প্রতিটি ছবি এবং শব্দ বিশেষ সাংকেতিক সংখ্যা ব্যবহার করে চিহ্নিত করা হয়। সহকারী সম্পাদক এই সংকেতগুলো ডেটাবেসে তুলে রাখেন, পরবর্তীকালে এই ডেটাবেসটিকে কম্পিউটার প্রোগ্রামে সংযুক্ত করা হয়। সম্পাদক এবং পরিচালক ছবির এই ডিজিটাল কপির উপরই যাবতীয় কাটাছেঁড়া করেন, একে ‘অফলাইন’ সম্পাদনাও বলে। সম্পাদনা চূড়ান্ত হলে সহকারী সম্পাদক তাকে ‘অনলাইন’-এ নিয়ে আসেন। এর অর্থ হল নির্দেশিকা মিলিয়ে মিলিয়ে ছবির মূল উচ্চগুণমানসম্পন্ন ছবি ও শব্দ উপাদানগুলিকে সম্পাদনা করা। সম্পাদকের সহকারী হিসাবে কাজ করা আসলে পরবর্তীকালে প্রধান সম্পাদক হওয়ার পেশাগত ধাপ, তবে অনেকেই আবার চিরকাল সহকারীর কাজ করেই সন্তুষ্ট থাকেন, প্রধান সম্পাদক হওয়ার দুঃসাহসিক পথে পা বাড়ান না।


সঠিক অনুচ্ছেদ শিরোনাম কোনটি?
titleA. সম্পাদনার তাৎপর্য্য
titleB. চলচ্চিত্র সম্পাদনার প্রযুক্তি
titleC. মন্তাজের পদ্ধতি
titleD. সহকারী সম্পাদক
উত্তর: titleD
সানসিল্ক প্রথম ১৯৫৪ সালে বাজারজাতকরন শুরু হয়। ডাভ প্রথম বাজারজাতকরন শুরু হয় ১৯৫৭ সালে ইউনিলিভার ১৯৫৭ সালে হিমায়িত  খাদ্য ব্যবসার পুরোপুরি মালিকানা অর্জন করে,যা বার্ডস আই নামে পুনঃনাম করা হয়। ইউএস ভিত্তিক গুড হিউমার আইস্ক্রিম কোম্পানি ব্যবসার মালিকানা পায় ১৯৬১ সালে।

১৯৬০ দশকের মধ্যবর্তীতে লন্ড্রি সাবান ও ভোজ্যতেল ব্যবসা হতে কোম্পানির পুরো লাভের অর্ধেক আসতো। ইয়েলো ফ্যাট (মারজারিন ও মাখন) এর বদ্ধ বাজার ব্যবস্থা এবং প্রোক্টর এন্ড গেম্বল (পি এন্ড জি) ইউনিলিভারকে বিভক্ত হতে বাধ্য করে। ১৯৭১ সালে ইউনিলিভার তার বন্ধু কোম্পানিগুলো থেকে লিপটনের মালিকানা প্রাপ্ত হয়।১৯৭৮ সালে ন্যাশনাল স্টার্চ কোম্পানির মালিকানা ৪৮৭ মিলিয়ন ডলারের এর বিনিময়ে পায় যা কোন ইউএস কোম্পানির সবচয়ে বড় বৈদেশিক অর্জন ছিল।  

সঠিক অনুচ্ছেদ শিরোনাম কোনটি?
titleA. ১৯৩০-১৯৪০
titleB. ইতিহাস
titleC. ১৯৫০-১৯৬০
titleD. ১৯১০-১৯২০
উত্তর: titleC
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অভ্যন্তরীণ গঠন
titleC. ১৯৭৩ সালের অগ্নিকাণ্ড
titleD. গেলারী বৈঠক
উত্তর: titleA
দাউদকান্দি উপজেলার উত্তর-পশ্চিমে মেঘনা নদী ও মেঘনা উপজেলা, উত্তরে তিতাস উপজেলা, পূর্বে মুরাদনগর উপজেলা, দক্ষিণ-পূর্বে চান্দিনা উপজেলা ও চাঁদপুর জেলার কচুয়া উপজেলা, দক্ষিণে চাঁদপুর জেলার মতলব দক্ষিণ উপজেলা, দক্ষিণ-পশ্চিমে চাঁদপুর জেলার মতলব উত্তর উপজেলা এবং পশ্চিমে মেঘনা নদী ও মুন্সিগঞ্জ জেলার গজারিয়া উপজেলা অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. অবস্থান ও আয়তন
titleD. যোগাযোগ ব্যবস্থা
উত্তর: titleC
জেলাটি বেশিরভাগ ক্ষেত্রে অনিয়মিত উচ্চ ভূখণ্ডের মিশ্রিত শিলার সঙ্গে নিম্নভূমি নিয়ে গঠিত। নিম্নভূমি অংশটি বর্ষাকালে প্রায়ই জলের নিচে থাকে। বাঘেইন নদীটি জেলার দক্ষিণ-পশ্চিম থেকে উত্তর-পূর্ব দিকে বয়ে গেছে। অন্যান্য গুরুত্বপূর্ণ নদীগুলি হল পূর্বে কেন নদী এবং উত্তরে যমুনা। এই অঞ্চলের প্রভাবশালী সম্প্রদায়গুলি হল ক্ষত্রিয়, প্যাটেল, চান্দ্রৌল, চান্ডেলা, বুন্দেলা প্রভৃতি।

সঠিক অনুচ্ছেদ শিরোনাম কোনটি?
titleA. তহশিল, ব্লক ও থানা
titleB. ইতিহাস
titleC. পাহাড়
titleD. ভূগোল
উত্তর: titleD
সুপার সিক্সের প্রথম ম্যাচে অস্ট্রেলিয়া রিকি পন্টিং-এর অপরাজিত ১১৪ এবং গিলক্রিস্টের ৯৯ রানে ৫ উইকেটে ৩১৯ রান তুলে। জবাবে শ্রীলংকা ৪৭.৪ ওভারে ২২৩ রান তুলতে পারে। ডি সিলভা ৯২ রান করেন এবং ব্রেট লি ৩ উইকেট নেন। পরের ম্যাচে অস্ট্রেলিয়া নিউজিল্যান্ডের বিপক্ষে খেলেন। এ ম্যাচে শন বন্ড ২৩ রানে ৬ উইকেটে নিলে এক পর্যায়ে অস্ট্রেলিয়া সংগ্রহ দাঁড়ায় ৭ উইকেটে ৮৪। তারপরেও মাইকেল বেভান ও এন্ড্রু বিকেল অস্ট্রেলিয়াকে ২০৮ পর্যন্ত টেনে নিয়ে যায়। জবাবে ব্রেট লিয়ের ৪২ রানে ৫ উইকেটের সুবাদে নিউজিল্যান্ড ১১২ রান করে। অস্ট্রেলিয়া ৯৬ রানে জিতে যায়। এ পর্বে নিজেদের শেষ ম্যাচে কেনিয়াকে ১৭৪ রানে অলআউট করে দিয়ে ৫ উইকেটে জিতে যায়।

ভারত প্রথম ম্যাচে কেনিয়াকে হারায়। কেনিয়া টস জিতে ব্যাট করতে নেমে ৬ উইকেটে ২২৫ করে। জবাবে ২৪ রানে ৩ উইকেট হারালেও গাঙ্গুলীর অপরাজিত ১০৭ এবং যুবরাজ সিংহের অপরাজিত ৫৮ রানে ম্যাচ জিতে যায়। পরের ম্যাচে শ্রীলংকাকে ১৮৩ রানের ব্যবধানে হারায়। নিজেদের শেষ ম্যাচে নিউজিল্যান্ডের বিপক্ষে টস জিতে বোলিং নেয় এবং জহির খানের ৪২ রানে ৪ উইকেটের সুবাদে ১৪৬ রানে আটকে রাখে নিউজিল্যান্ডকে। জবাবে ২১ রানে ৩ উইকেট ভারত। পরে দ্রাবিড ও কাইফ জুটি ভারতকে ম্যাচ জিতিয়ে আসে।

সঠিক অনুচ্ছেদ শিরোনাম কোনটি?
titleA. গ্রুপ পর্ব
titleB. ম্যাচ পরবর্তী হিসেবনিকেশ
titleC. ফাইনালের পথে
titleD. সুপার সিক্স পর্ব
উত্তর: titleD
১৯৪১ সালের ১৫ সেপ্টেম্বর তিনি শিখ রেজিমেন্টের প্রথম ব্যাটালিয়নে ভর্তি হন। দ্বিতীয় বিশ্বযুদ্ধের বার্মা অভিযানের সময় অ্যাডমিন বক্সের যুদ্ধে তার আচরণ ও সাহসের জন্য তিনি সামরিক পদক লাভ করেছিলেন । অল্প বয়স্ক, যুদ্ধ-সজ্জিত সিপাহী হিসাবে, তিনি তাঁর ব্যাটালিয়নে সহযোদ্ধাদের কাছ থেকে সম্মান অর্জন করেছিলেন। ১৯৪৭ সালে স্বাধীনতার পর প্রথমবারের মতো ভারতীয় পতাকা বাড়াতে তত্কালীন প্রধানমন্ত্রী জওহরলাল নেহেরু কর্তৃক নির্বাচিত পাঁচ সৈনিকের মধ্যে তিনি ছিলেন। 

সঠিক অনুচ্ছেদ শিরোনাম কোনটি?
titleA. অন্যান্য সম্মান
titleB. ১৯৪৭ সালের যুদ্ধ
titleC. সামরিক ক্যারিয়ার
titleD. পরবর্তী জীবন
উত্তর: titleC
ময়মনসিংহ অঞ্চলের আঞ্চলিক ভাষার ক্ষেত্রে গুরুত্বপূর্ণ বিষয়ের ‘টান-টোন’ উচ্চারণ এবং এক্সেন্ট অথবা সংলাপ প্রক্ষেপণ। ভাটি অঞ্চলের ভাষার ক্ষেত্রে কাগজে হয়তো শব্দগুলো বানান করে লেখা যেতে পারে কিন্তু তাদের কণ্ঠস্বরের যে কারুকাজ তা কেবল কানে শুনেই উপলব্ধি করা সম্ভব, পড়ে বুঝে নেয়া কঠিন। বাংলা ভাষায় তৎসম, তদ্ভব, দেশি ও বিদেশি শব্দের প্রচুর ব্যবহার লক্ষ করা গেলেও ময়মনসিংহ অঞ্চলের আঞ্চলিক ভাষায় তৎসম শব্দের ব্যবহার কম, সম্ভবত উচ্চারণ জটিলতার কারণেই এ অঞ্চলের মানুষ তৎসম শব্দ পরিহার করে তদ্ভব এবং বিদেশি শব্দের প্রতি আকৃষ্ট হয়ে থাকবে।
বাংলা ভাষায় তৎসম, তদ্ভব, দেশি ও বিদেশি শব্দের প্রচুর ব্যবহার লক্ষ করা গেলেও ময়মনসিংহ অঞ্চলের আঞ্চলিক ভাষায় তৎসম শব্দের ব্যবহার কম, সম্ভবত উচ্চারণ জটিলতার কারণেই এ অঞ্চলের মানুষ তৎসম শব্দ পরিহার করে তদ্ভব এবং বিদেশি শব্দের প্রতি আকৃষ্ট হয়ে থাকবে। বিভিন্ন অঞ্চলের বিভিন্ন ব্যবসায়ী সম্প্রদায়ের নিজস্ব সাংকেতিক ভাষার প্রচলন থাকলেও সে সব ভাষার শব্দাবলী মূল ভাষায় একীভূত হয়ে যাওয়া সহজ নয়, সে সুযোগও খুবই ক্ষীণ; কিন্তু ময়মনসিংহের আঞ্চলিক ভাষার বহু শব্দই ইতোমধ্যে মূল ভাষার অংশ হয়ে উঠেছে এবং প্রমিত বাংলায় জায়গা করে নিয়েছে।
আঞ্চলিক ভাষার শব্দ মূল ভাষায় জায়গা করে নেয়াই ভাষার একমাত্র শক্তি নয়, আঞ্চলিক কোনো শব্দে চমৎকৃত হওয়ায়-ও ভাষার সৌন্দর্য নিহিত নয়; ভাষার শক্তি তার সমৃদ্ধ শব্দভাণ্ডারে আর ভাষার সৌন্দর্য তার চলৎশক্তিতে- তার বোধগম্যতায় এবং নিজস্ব প্রক্ষেপণ স্বাতন্ত্র্যে।
সঠিক অনুচ্ছেদ শিরোনাম কোনটি?
titleA. স্থানীয় বাংলা
titleB. ইতিহাস
titleC. সংস্কৃতি
titleD. ভৌগোলিক সীমানা
উত্তর: titleA
২০১৮–১৯ উয়েফা চ্যাম্পিয়নস লীগের জন্য, ২০১৭ সালে উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১২–১৩ হতে ২০১৬–১৭ পর্যন্ত ইউরোপীয় প্রতিযোগিতায় তাদের কর্মক্ষমতার অপর ভিত্তি করে নির্ধারিত।

এই দেশ গুণাঙ্কের দল বরাদ্দ ছাড়াও, চ্যাম্পিয়নস লীগে এসোসিয়েশন হতে অতিরিক্ত দলও খেলতে পারে, নিম্নে উল্লিখিত: 

সঠিক অনুচ্ছেদ শিরোনাম কোনটি?
titleA. গ্রুপ পর্ব
titleB. এসোসিয়েশন র‍্যাঙ্কিং
titleC. ১৬ দলের পর্ব
titleD. এসোসিয়েশন দল বণ্টন
উত্তর: titleB
ব্যামিশ্র প্রাণী রিয়া পুরুষের সাথে যৌন আগ্রহী দুই বা দুইয়ের অধিক নারী। পরে প্রজননের সময় পুরুষ একটি বাসা তৈরি করে, যার মধ্যে প্রতিটি মহিলা তার ডিম স্থাপন করে। এই বাসা ঘাস এবং পাতার তৈরি করা একটি যায়গায়। এই বাসা সাধারণ গেরো নিয়ে গঠিত। পুরুষ দশ থেকে ষাটটি ডিমে তা দেয় । পুরুষ একটি প্রভলন পদ্ধতি ব্যবহার করে এবং বাসার বাইরে কিছু ডিম স্থাপন করে এবং তারা শিকারীদের কাছে এই ডিম উৎসর্গ করে, যাতে তারা ঘরের ভিতরে যাওয়ার চেষ্টা না করে। পুরুষটি তার ডিমগুলিকে তাপ দেবার জন্য অন্য অধস্তন পুরুষকে ব্যবহার করতে পারে। তিনি তখন অন্য কোন হারেম দ্বিতীয় ঘরে শুরু করতে পারেন। মেয়েরা ডিম পারে এক থেকে ডিম অপর ডিমের ৩৬ ঘন্টার মধ্যে। নারীরা এদিকে অন্যান্য পুরুষের সাথে থাকতে পারে এবং সঙ্গী হতে পারে। তরুণদের যত্ন নেওয়ার সময়, মানুষ এবং রিয়ার ক্ষেত্রে মেয়েদের কার্যভার পুরুষ নেওয়া যেকোনো অনুভূতিতে এটা হুমকি পদ্ধতি। তরুণেরা প্রায় ছয় মাসের মধ্যে পূর্ণ প্রাপ্তবয়স্ক আকারে পৌঁছায় কিন্তু দুই বছর বয়সে বা পৌঁছানো পর্যন্ত প্রজনন তারা করবে না।

সঠিক অনুচ্ছেদ শিরোনাম কোনটি?
titleA. সাধারণ খাদ্য
titleB. প্রজনন
titleC. শ্রেণীবিন্যাস এবং পদ্ধতি
titleD. ব্যবহার
উত্তর: titleB
১৯০০-এর দশকে ডার্বি কাউন্টির পক্ষে ফুটবল লীগে ও ব্রেন্টফোর্ডের পক্ষে সাউদার্ন লীগে আউটসাইড রাইটে অংশগ্রহণ করেছিলেন। এছাড়াও, হিনর টাউন ও রিপলি অ্যাথলেটিকের পক্ষে লীগ ফুটবলবিহীন খেলায় অংশ নেন। স্থানীয় পানশালায় দাঙ্গা-হাঙ্গামায় জড়িত থাকার অপরাধে ছয় মাসের জন্যে কারাগারে অবস্থান করেন। এরফলে, ব্রেন্টফোর্ডের খেলোয়াড়ী জীবনের সমাপ্তি ঘটে।

সঠিক অনুচ্ছেদ শিরোনাম কোনটি?
titleA. ফুটবলে অংশগ্রহণ
titleB. বিশ্বযুদ্ধে অংশগ্রহণ
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleA
বৈধভাবে ব্যক্তিগতভাবে অ্যালকোহলযুক্ত পানীয় গ্রহণ করতে পারে এমন অমুসলিমদের ব্যতীত, ইসলামী আইনের কারণে ইরানে অ্যালকোহল নিষিদ্ধ। ২০১০ সালে ইরানে অ্যালকোহল পাচারের পরিমাণ ধরা হয়েছিল প্রায় ১ বিলিয়ন ডলার। ইরানের প্রায় দুই লক্ষেরও বেশি লোক বুটলগিংয়ে জড়িত বলে অনুমান করা হচ্ছে। অনেক লোক অস্বাস্থ্যকর পরিস্থিতিতে মানুষের বেসমেন্ট বা বাগানে কী তৈরি হয় তার উপর নির্ভর করে।

সঠিক অনুচ্ছেদ শিরোনাম কোনটি?
titleA. সংক্রামক রোগ এবং আসক্তি
titleB. এইচআইভি / এইডস
titleC. অ্যালকোহল সেবন
titleD. জল এবং পয়ঃনিষ্কাশন
উত্তর: titleC
বনিন মাত্র ১৯ বছর বয়সে ২০০৬ সালে বডি ফিটনেসে আত্মপ্রকাশ করেছিলেন। ২০০৭ সালে বনিন জাতীয় দৈহিক গঠন কমিটি (এনপিসি) দ্বারা আয়োজিত জন শারম্যান ক্লাসিক বডিবিল্ডিং ফিগার অ্যান্ড ফিটনেস চ্যাম্পিয়নশিপ জয়লাভ করেছিলেন এবং এনপিসি ফিগার ক্লাস ডি প্রতিযোগিতার আর্নল্ড ক্লাসিকে পঞ্চম স্থান অধিকার করেছিলেন। ২০০৭ সালে, তিনি মাসলম্যানিয়া সুপারবডির ফিগার ইউনিভার্স বিভাগের শীর্ষ ৫ জন প্রতিযোগীর একজন ছিলেন। ২০০৮ সালে, তিনি হার্ডফিটনস ক্যালেন্ডারের "মিস নভেম্বর" হয়েছিলেন এবং একই বছর এনপিসি জুনিয়র ন্যাশনালের এনপিসি ফিগার বিভাগে ১৬তম স্থান অধিকার করেছিলেন। ২০০৯ সালে তিনি "ফ্লেক্স ম্যাগাজিনের" প্রচ্ছদে উপস্থিত হয়েছিলেন।

সঠিক অনুচ্ছেদ শিরোনাম কোনটি?
titleA. এনএক্সটি এবং প্রধান ব্র্যান্ডে উপস্থিতি
titleB. ডিভাস চ্যাম্পিয়ন
titleC. পেশাদারি কুস্তি ক্যারিয়ার
titleD. বডি ফিটনেস ক্যারিয়ার
উত্তর: titleD
গর্ভাবস্থার নির্দিষ্ট কিছু সময়ে শিশুর দেহের বিভিন্ন অংশের বৃদ্ধি, পরিণত এবং বিকাশ ঘটে। মদ পান এই বৃদ্ধির এক বা একাধিক স্তরে বাঁধা প্রদান করতে পারে।

ভ্রূণ থেকে তৃতীয় সপ্তাহের মধ্যে মানবদেহের সবচেয়ে সংবেদনশীল সিস্টেম এবং অঙ্গ মস্তিষ্ক, মেরুদণ্ড এবং হৃদযন্ত্র গঠিত হয়। যদিও, এই দেহাংশগুলো গর্ভবস্থার পরবর্তী সময়ে তাদের বিকাশ সম্পূর্ণ করে, কিন্তু গর্ভাবস্থার প্রাথমিক পর্যায়ে মদ পান এই বিকাশে বাঁধা সৃষ্টি করে এবং সিস্টেম এবং অঙ্গে ত্রুটির সৃষ্টি করে।

গর্ভধারণের চতুর্থ সপ্তাহের মধ্যে অঙ্গপ্রত্যঙ্গগুলির গঠন তৈরি হতে থাকে এবং এই সময়ে মদ্যপান হাত, পা, আঙ্গুল এবং পায়ের আঙ্গুলের বিকাশের উপর প্রভাব ফেলতে পারে। চতুর্থ সপ্তাহে চোখ এবং কানের গঠন তৈরি হয় এবং সংবেদনশীল এই অঙ্গগুলো মদের ক্ষতিকর প্রভাবে প্রভাবিত হয়ে থাকে।

গর্ভধারণের ষষ্ঠ সপ্তাহের মধ্যে দাঁত ও তালুর বিকাশ হয়। এই সময়ের মদ্যপান এই কাঠামোগুলির উপর প্রভাব বিস্তার করে। ফিটাল অ্যালকোহল সিনড্রোম মুখমণ্ডলের বৈশিষ্ট্যগুলির উপর যে প্রভাব তৈরি করে তা এই সময়ে মদ্যপানের কারণে ঘটে থাকে।

গর্ভধারণের ২০ সপ্তাহের মধ্যে অঙ্গ এবং অঙ্গ ব্যবস্থার গঠন এবং উন্নয়ন সম্পন্ন হয়ে থাকে। কিন্তু তার পরেও মদের ক্ষতিকর প্রভাবের বাইরে নয় শিশু।

শিশুর মস্তিষ্ক, শরীর ও অঙ্গগুলির ক্রমবিকাশ গর্ভধারণের বিভিন্ন স্তরে ঘটে থাকে এবং যেকোন সময় মদের ক্ষতিকর প্রভাবে প্রভাবিত হতে পারে। প্রতিটি গর্ভাবস্থা ভিন্ন, মদ পানের প্রভাব একেক শিশুর উপর একেক রকম হতে পারে। জন্মের আগে মদের দ্বারা প্রভাবিত একটি শিশু জন্মের সময় 'স্বাভাবিক' বলে মনে হতে পারে। শিশুটি বিদ্যালয়ে যাওয়া শুরু না করা পর্যন্ত তার বুদ্ধিবৃত্তিক অক্ষমতা বোঝা নাও যেতে পারে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. ভ্রূণতত্ত্ব
titleC. জন্মের পর
titleD. চিকিৎসা
উত্তর: titleB
বাংলাদেশের প্রকট গৃহায়ন সমস্যার সমাধান তথা সামগ্রিক গৃহায়ন ব্যবস্থার উন্নয়নই বাংলাদেশ হাউস বিল্ডিং ফাইনান্স কর্পোরেশনর মূল উদ্দেশ্য। দীর্ঘ কয়েক যুগ  দেশের গৃহায়ন খাতে অর্থ সংস্থানের ক্ষেত্রে বিএইচবিএফসি একমাত্র প্রতিষ্ঠান হিসাবে কাজ করে আসছে। যদিও কয়েকটি বাণিজ্যিক ব্যাংক ও আর্থিক প্রতিষ্ঠান এ খাতে ঋণ প্রদান করে থাকে, তবুও গৃহায়ন খাতে ঋণ প্রদানে মধ্যবিত্ত ও নিম্ন মধ্যবিত্তদের জন্য বাংলাদেশ হাউস বিল্ডিং ফাইনান্স কর্পোরেশন অন্যতম প্রধান উৎস।

সঠিক অনুচ্ছেদ শিরোনাম কোনটি?
titleA. ব্যবস্থাপনা
titleB. উদ্দেশ্য
titleC. ঋণ ও আর্থিক সেবা
titleD. মালিকানা
উত্তর: titleB